دونیادا کروناویروسا یولوخان‌لارین سایی سون گون عرضینده 267 میندن چوخ آرتیب.
بو باره‌ده دونیا ساغلیق تشکیلاتی‌نین گونده‌لیک راپوروندا دئییلیر.
آوقوستون 16-سی اوچون اولان معلوماتا اساساً، اؤتن گون عرضینده 267 مین 291 نفر یئنی کروناویروسا یولوخوب، 5 مین 985 نفر ایسه دونیاسینی دییشیب. یولوخان‌لارین عمومی سایی 21 میلیون 294 مین 845، اؤلن‌لرین ایسه 761 مین 779 نفره چاتیب.
ان چوخ یولوخما و اؤلوم حال‌لاری گونئی و قوزیی امریکا-دا قئیده آلینیب – 11 میلیون 420 مین  860 یولوخما و 414 مین 326 اؤلوم حالی.
ایکینجی یئرده آوروپا قرارلاشیب. بورادا یولوخان‌لارین سایی 3 میلیون 745 مین 649، اؤلن‌لرین سایی ایسه 214 مین 092 نفره چاتیب.
اوچونجو یئری گونئی – باتی آسیا بولگه سی توتور، بورادا عمومی‌لیکده 3 میلیون 40 مین  168 یولوخما و 59 مین 875 اؤلوم حالی قئیده آلینیب.
قئید ائدک کی، دونیا ساغلیق تشکیلاتی‌نین راپورو یالنیز رسمی گؤستریجی‌لر اساسیندا حاضیرلانیر.
